Cabanac e Seguenvila

**Cabanac e Seguenvila** (*Cabanac-Séguenville* en francés) es una comuna gascoa, situada dens lo departament de la Hauta Garona e de la region d', ancianament de Miègjorn-Pirenèus.

## Geografia
Comuna de l'airal urban de Tolosa situada a 42 km al Nòrd-Oèst de la vila.

### Perimètre deu territòri

## Toponimia
### Cabanac
**Cabanac** veng benlèu d'un cognomen galloroman **Capannus*, deu bas latin *capanna*, « cabana », dambe'u sufixe *-acum* , latinizacion deu sufixe gallic *-āco(n)*. Cabanac èra donc benlèu una anciana grana propietat antica qu'avè per mèste **Capannus*. A costat de **Capannus*, defendut per Dauzat, Negre prepausa le nom gallic *Cavanus* dambe'u medish sufixe . Per d'autes lòcs, mès pas per de noms de tipe *Cabanac*, Xavier Delamarre utiliza le nom gallic *Cavānos*  (equivalent a *Cavanus* latinizat), mès per l'omonime girondin, Bénédicte Boyrie-Fénié refusa *Cavanus*, qu'aurè miat, dambe la fonetica gascona, a **Cauanac* e se pronóncia, a la seguida de Jacques Boisgontier, peu nom comun *capanna*, totjorn ambe *-ācon*, en motivant le nom per un vilatge compausat d'ostaus modèstes  L'argument donat per la lana girondina vau tanben per la Gasconha Tolosana.
### Seguenvila
« Lo maine rural de *Siguwin* », nom de tipe germanic  format peus elements *sig-*, victòria (cf. alemand *Sieg*, victòria) e *win*, amic (cf. norvegien *venn*, amic) e de *villa*. 
Se perpetua dens lo vilatge de Segofièla en Gers e lo nom d'ostau Seguin (damb l' n finau prononciada o pas...), frequent en Charanta e Gironda, Puei de Doma e Borgonha, abans la Purmèra Guèrra Mondiau e dens los noms Seguin et Seguins, tipics deu Sud-Oèst. 
Véser tanben Sigwin von Are, arquevesque de Colonha.
Le nom es atestat *Seguinvilla* en 1147 e le nom germanic es latinizat *Siguinus* per Negre . 
### La Mòta
*La Mòta* veng deu bas latin *motta*, probablament prelatin. En toponimia a le sens de *hautor* e lèu « tap naturau o artificiau dambe un castèth dessús » . Au sègle VII, Virgilius Maro Grammaticus, citat per Joan Glaudi Dinguirard, trobèc dens ua lenga de Bigòrra que nomma *semedia*, le mot *mota* dambe un sens adeqüat . Testimoniatge de la(s) lenga(s) parladas en Occitania e en França abans l'arribada deus indoeuropèus ? 

## Istòria
Pendent l'Ancian Regime, la comunautat, venguda comuna après, de Cabanac èra de l'eleccion de Lomanha, doncas de la província de Gasconha, de la generalitat d'Aush, de l'archidiocèsi de Tolosa, de la senescaucia de Tolosa. Le vocable de la glèisa, annèxa de L'Agraulet, es Nòsta Dauna. Tanlèu 1790, Cabanac èra deu canton de Cadors. Annexèn *Lamothe-lès-Cabanac* (nom francés) a Cabanac en 1818, puish *Séguenville* (nom francés), benlèu en 1833; La comuna prengoc le nom oficiau de *Cabanac-Séguenville* per decret deu 22 de març de 1929 . En 2015, suprimiscón le canton de Cadors e la comuna passèc au canton de Legavin, largament espandit.

Pendent l'Ancian Regime, *Lamothe* o *Lamothe-lès-Cabanac* (La Mòta o La Mòta de Cabanac ?), comunautat non parròpia venguda comuna, èra tanben de l'eleccion de Lomanha, doncas de la província de Gasconha, de la generalitat d'Aush, de la senescaucia de Tolosa. Tanlèu 1790, La Mòta èra deu canton de Cadors . La Mòta es au sud de Cabanac.

Pendent l'Ancian Regime, Seguenvila èra de l'eleccion de Lomanha, doncas de la província de Gasconha, de la generalitat d'Aush, de la diocèsi de Montalban, de la senescaucia de Tolosa. Lo vocable de la glèisa, annèxa deu Cause (Tarn e Garona), es Sent Joan Baptista. Tanlèu 1790, Seguenvila èra deu canton de Cadors . Seguenvila es a l'èst, dens las crestas, près de la RD 18-RD 1.

## Administracion

## Demografia

* En  la populacion èra de  abitants e la densitat èra de  ab/km².

### La Mòta-Cabanac
* 1793 : 169 abitants
* 1800 : 169
* 1806 : 165 
### Seguenvila
* 1793 : 167 abitants
* 1800 : 153
* 1806 : 200
* 1821 : lacuna (probablament recensada dambe Cabanac)
* 1831 : 70 .
Le resultat de 1831 es incoërent (ua partida de la comuna recensada dambe Cabanac ?).
 
## Véser tanben
* Comunas de la Nauta Garona

## Ligams extèrnes

## Nòtas